Ігнат Дамінік Лапацінскі

Ігнат Дамінік Францішак Лапацінскі (; , в. Сар’я, Дрысенскі павет — ) — памешчык, удзельнік паўстання 1863—1864 гадоў.

 Біяграфія 
міні|злева|Ігнат Лапацінскі, каля 1860 г.
Паходзіў з каталіцкага шляхецкага роду Лапацінскіх герба «Любіч». Сын Юзафа Мікалая Лапацінскага, маршалка дрысенскага. Валодаў маёнткам Кайраны і Бязданы ў Віленскай, Лявонпаль і Сар’я ў Віцебскай губерні.

Недалёка ад сямейных могілак, дзе была пахаваная яго жонка Марыя, няўцешны ўдавец вырашыў пабудаваць мураваны касцёл. Ужо 10 мая 1851 года, усяго праз некалькі тыдняў пасля пахавання жонкі, Лапацінскі склаў пісьмовы дагавор на стварэнне праекта храма і кіраўніцтва ўсімі будаўнічымі працамі з архітэктарам Густавам Вільгельмавічам Шахтам. Дагавор з архітэктарам, які быў прускім падданым, склалі на нямецкай мове. У 1851—1857 гадах быў узведзены касцёл у неагатычным стылі.

У 1855—1858 гг. маршалак дрысенскі.

У час паўстання 1863 года ўваходзіў у групоўку «белых» Якуба Гейштара, пазней — у Аддзел кіраўніцтва правінцыямі Літвы, дзе ўзначаліў сектар прэсы і карэспандэнцыі. Аўтар большасці пракламацый і адозваў, выдадзеных аддзелам. Пасля паўстання жыў пад наглядам паліцыі ў Кайранах.

 Сям’я 
Ажаніўся 18 мая 1846 года з Марыяй з Шумскіх (1821—1851), дачкой Станіслава Шумскага і Марыі са Святаполк-Мірскіх. Дзеці:
 Юзаф (нар. 1847, Кайраны). Памер праз тры гады ад дызентэрыі ў Сар’і.
 Соф’я Дарота (нар. 1848), у шлюбе з Феліксам Жавускім.
 Станіслаў Ян Ігнацы (11 сакавіка 1851—1933), юрыст, член Дзяржаўнага савета Расійскай імперыі. У шлюбе з Тэкляй з Борхаў.

Пасля нараджэння трэцяга дзіцяці Марыя цяжка захварэла і ў хуткім часе памерла 17 красавіка 1851 года. Як пісала сучасніца Ігнація Лапацінскага, адну толькі сваю Марыю ён «кахаў у жыцці і застаўся верным ёй пасля смерці». Марыю пахавалі на сямейных могілках у Сар’іЛюдмила Хмельницкая. КОСТЕЛ В САРЬЕ: О РОМАНТИЧЕСКОЙ ДУШЕ ПОМЕЩИКА, «РАЗГУЛЕ» ПРУССКОГО АРХИТЕКТОРА И МАСТЕРСТВЕ БЕЛОРУССКИХ КАМЕНЩИКОВ .

 Літаратура 


Ігнат Дамінік
Катэгорыя:Памфлетысты Беларусі
Катэгорыя:Удзельнікі паўстання 1863—1864 гадоў
Катэгорыя:Нарадзіліся ў Верхнядзвінскім раёне
Катэгорыя:Памерлі ў Верхнядзвінскім раёне
Катэгорыя:Павятовыя маршалкі дрысенскія